FI Euroopan unionin virallinen lehti C 289/15

Ilmoitus Kiinan kansantasavallasta peräisin olevien polkupyörien tuonnissa käyttöön otetun polkumyyntitullin laajentamista Kiinan kansantasavallasta peräisin olevien tiettyjen polkupyörän osien tuontiin koskevan tarkastelun vireillepanosta

(2006/C 289/04)

Komissiolla on riittävästi näyttöä polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 384/96 (1), jäljempänä ’perusasetus’, sellaisena kuin se on viimeksi muutettuna neuvoston asetuksella (EY) N:o 2117/2005 (2), 13 artiklan 4 kohdan ja 11 artiklan 3 kohdan mukaisen tarkastelun vireille panemiseksi.

1. Tuote

Tarkastelun kohteena ovat Kiinan kansantasavallasta peräisin olevat oleelliset polkupyörän osat, jäljempänä ’tarkasteltavana oleva tuote’:

— maalatut tai anodisoidut tai kiillotetut ja/tai lakatut polkupyörän rungot, jotka tällä hetkellä luokitellaan CN-koodiin ex 8714 91 10,

— maalatut tai anodisoidut tai kiillotetut ja/tai lakatut polkupyörän etuhaarukat, jotka tällä hetkellä luokitellaan CN-koodiin ex 8714 91 30,

— irroitusvaihteet, jotka tällä hetkellä luokitellaan CN-koodiin 8714 99 50,

— kampilaitteet, jotka tällä hetkellä luokitellaan CN-koodiin8714 96 30,

— vapaarattaiden ketjupyörät, jotka tällä hetkellä luokitellaan CN-koodiin 8714 93 90, sekä sarjoina että muutoin esitetyt,

— muut jarrut, jotka tällä hetkellä luokitellaan CN-koodiin 8714 94 30,

— jarruvivut, jotka tällä hetkellä luokitellaan CN-koodiin ex 8714 94 90, sekä sarjoina että muutoin esitetyt,

— kokonaiset pyörät, sekä sisärenkaalla, ulkorenkaalla ja ketjupyörällä varustetut että ilman, jotka tällä hetkellä luokitellaan CN-koodiin 8714 99 90, ja

— ohjaustangot, jotka tällä hetkellä luokitellaan CN-koodiin 8714 99 10, sekä varrella, jarrulla ja/tai vaihteella varustettuina että ilman niitä esitetyt.

Edellä mainitut CN-koodit annetaan ainoastaan ohjeellisina.

2. Voimassa olevat toimenpiteet

Tällä hetkellä voimassa olevat toimenpiteet ovat lopulliset polkumyyntitullit, jotka on otettu käyttöön asetuksella (ETY) N:o 2474/93 (3) ja säilytetty voimassa asetuksella (EY) N:o 1524/2000 (4), sellaisena kuin ne ovat laajennettuina neuvostonasetuksella (EY) N:o 71/97 (5) Kiinasta peräisin olevien tiettyjen polkupyörän osien tuontiin.

Toimenpiteitä laajennettiin Kiinasta peräisin olevien tiettyjen polkupyörän osien tuontiin sen jälkeen, kun oli tutkittu asetuksella (ETY) N:o 2474/93 käyttöön otettujen polkumyyntitullien väitettyä kiertämistä kokoonpanemalla polkupyöriä yhteisössä Kiinasta peräisin olevista polkupyörän osista. Tutkimuksessa todettiin, että kiertämistä tapahtui ja Kiinasta peräisin olevien polkupyörien tuonnissa käyttöön otettuja toimenpiteitä laajennettiin, jäljempänä ’laajennetut toimenpiteet’, kyseisestä maasta peräisin olevien osien tuontiin.

3. Tarkastelun perusteet

Sen jälkeen kun toimenpiteitä laajennettiin tiettyihin polkupyörän osiin, komissio on hyväksynyt useita yhteisössä toimivien yritysten pyyntöjä saada vapautus laajennetuista toimenpiteistä. Komissiolle esitetään jatkuvasti laajennetuista toimenpiteistä vapauttamista koskevia pyyntöjä, ja tällä hetkellä poikkeuslupaa pyytävien osapuolten määrä on huomattava. Toisaalta ei ole havaittavissa merkkejä siitä, että poikkeusluvan saaneet yritykset yrittäisivät kiertää toimenpiteitä.

Lisäksi komissiolla on riittävästi alustavaa näyttöä siitä, että polkupyörien tuonnista tiettyjen polkupyörän osien tuontiin laajennettujen toimenpiteiden päättyminen ei johtaisi kiertämiskäytännön jatkumiseen tai toistumiseen.

4. Menettely

Komissio on neuvoa-antavaa komiteaa kuultuaan päättänyt, että on olemassa riittävä näyttö toimenpiteiden laajentamista tiettyjen polkupyörän osien tuontiin koskevan tarkastelun panemiseksi vireille, mistä syystä se panee tarkastelun vireille perusasetuksen 13 artiklan 4 kohdan ja 11 artiklan 3 kohdan mukaisesti.

Tutkimuksessa arvioidaan, onko Kiinasta peräisin olevien polkupyörien tuonnissa käyttöön otetun polkumyyntitullin laajentamista Kiinasta peräisin olevien tiettyjen polkupyörän osien tuontiin jatkettava.

a) Otanta

i) Yhteisössä toimivia polkupyörien tuottajia/kokoonpanijoita koskeva otos

Koska tässä tarkastelussa on osallisena ilmeisen suuri määrä osapuolia, komissio voi päättää soveltaa otantamenetelmää perusasetuksen 17 artiklan mukaisesti.

Voidakseen valita otoksen komissio pyytää kaikkia yhteisön polkupyörien tuottajia/kokoonpanijoita (6) toimittamaan yrityksestään tai yrityksistään seuraavat tiedot 5 kohdan b alakohdan i alakohdassa asetetussa määräajassa:

— yrityksen nimi, osoite, sähköpostiosoite, puhelin- ja faksinumero sekä yhteyshenkilön nimi

— yrityksen kokonaisliikevaihto euroina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen liikevaihto euroina kaikkien yhteisön markkinoilla myytyjen polkupyörien osalta kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen liikevaihto euroina yrityksen yhteisössä kokoonpanemien ja yhteisön markkinoilla myymien polkupyörien osalta kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen liikevaihto euroina kaikkien yhteisön markkinoilla myytyjen polkupyörän osien osalta kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— kaikkien yhteisön markkinoilla myytyjen polkupyörien määrä kappaleina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— kaikkien yrityksen yhteisössä kokoonpanemien polkupyörien määrä kappaleina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen tuottamien polkupyörän osien kokonaiskustannukset euroina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen tuomien tai ostamien Kiinasta peräisin olevien polkupyörän osien kokonaisarvo euroina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen tuomien tai ostamien, muualta kuin Kiinasta peräisin olevien polkupyörän osien kokonaisarvo euroina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen kokoonpanotoiminnassaan käyttämien 1 kohdassa lueteltujen oleellisten polkupyörän osien määrä kappaleina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— yrityksen tuottamien/kokoonpanemien polkupyörien välittömät kokonaistuotantokustannukset (työvoimasta ja tuotannosta aiheutuvat välittömät yleiskustannukset) euroina kalenterivuosina 2003, 2004 ja 2005 sekä 1. lokakuuta 2005 ja 30. syyskuuta 2006 välisenä aikana

— kaikkien polkupyörien ja tarkasteltavana olevan tuotteen tuotantoon ja/tai myyntiin osallistuvien etuyhteydessä olevien yritysten (7) nimet ja tarkka kuvaus niiden toiminnasta

— muut asiaa koskevat tiedot, joista voi olla komissiolle hyötyä otoksen valinnassa

— toimittaessaan edellä mainitut tiedot yritys antaa suostumuksensa siihen, että se voidaan valita otokseen. Jos yritys valitaan otokseen, sen edellytetään täyttävän kyselylomake ja suostuvan paikalla tehtävään vastausten tarkastukseen. Jos yritys ilmoittaa, ettei se suostu osallistumaan otokseen, sen katsotaan kieltäytyneen yhteistyöstä tutkimuksessa. Yhteistyöstä kieltäytymisen seuraukset esitetään jäljempänä 7 kohdassa.

ii) Otoksen lopullinen valinta

Asianomaisten osapuolten on toimitettava otoksen valinnan kannalta merkitykselliset tiedot 5 kohdan b alakohdan ii alakohdassa asetetussa määräajassa.

Komissio aikoo valita otoksen lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen.

Otokseen valittujen yritysten on vastattava kyselyyn 5 kohdan b alakohdan iii alakohdassa asetetussa määräajassa, ja niiden on toimittava yhteistyössä tutkimuksessa.

Jos yhteistyö ei ole riittävää, komissio saattaa tehdä päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. Kuten 7 kohdassa todetaan, käytettävissä olevien tietojen perusteella tehty päätelmä saattaa olla asianomaiselle osapuolelle epäedullisempi.

b) Kyselylomakkeet

Saadakseen tutkimuksessa tarvitsemansa tiedot komissio lähettää otokseen kuuluville yhteisön polkupyörien tuottajille/kokoonpanijoille kyselylomakkeen. Nämä tiedot ja asiaa tukeva näyttö on toimitettava komissiolle 5 kohdan b alakohdan iii alakohdassa asetetussa määräajassa.

c) Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään näkökantansa, toimittamaan kyselyvastauksia täydentäviä tietoja ja esittämään asiaa tukevaa näyttöä. Nämä tiedot ja asiaa tukeva näyttö on toimitettava komissiolle 5 kohdan a alakohdan i alakohdassa asetetussa määräajassa.

Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tämä pyyntö on esitettävä 5 kohdan a alakohdan ii alakohdassa asetetussa määräajassa.

5. Määräajat

a) Yleiset määräajat

i) Osapuolten ilmoittautuminen, kyselylomakkeiden palauttaminen ja muiden tietojen toimittaminen

Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa ja toimitettava täytetyt kyselylomakkeet tai muut tiedot 40 päivän kuluessa tämän ilmoituksen julkaisemisesta Euroopan unionin virallisessa lehdessä, jollei toisin ilmoiteta. On syytä huomata, että useimpien perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista edellä mainitussa määräajassa.

Otokseen valittujen yritysten on palautettava kyselylomake 6 kohdan b alakohdan iii alakohdassa asetetussa määräajassa.

ii) Osapuolten kuuleminen

Asianomaiset osapuolet voivat myös samassa 40 päivän määräajassa esittää komissiolle kuulemispyynnön.

b) Otannassa sovellettava erityinen määräaika

(i) Edellä 4 kohdan a alakohdan i alakohdan mukaiset tiedot on toimitettava komissiolle 15 päivän kuluessa tämän ilmoituksen julkaisemisesta Euroopan unionin virallisessa lehdessä, koska komissio aikoo kuulla otoksen lopullisesta valinnasta niitä asianomaisia osapuolia, jotka ovat ilmoittaneet haluavansa kuulua otokseen, 21 päivän kuluessa tämän ilmoituksen julkaisemisesta Euroopan unionin virallisessa lehdessä.

(ii) Kaikki muut otoksen valinnan kannalta merkittävät, 4 kohdan a alakohdan ii alakohdassa tarkoitetut tiedot on toimitettava komissiolle 21 päivän kuluessa tämän ilmoituksen julkaisemisesta Euroopan unionin virallisessa lehdessä.

(iii) Otoksiin valittujen osapuolten on palautettava kyselyvastaukset komissiolle 37 päivän kuluessa siitä, kun niille on ilmoitettu valinnasta.

6. Kirjalliset huomautukset, kyselyvastaukset ja kirjeenvaihto

Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite sekä puhelin- ja faksinumero. Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä ilmoituksessa pyydetyt tiedot, kyselyvastaukset ja kirjeenvaihto on varustettava merkinnällä ”Limited (8)”, ja niihin on liitettävä perusasetuksen 19 artiklan 2 kohdan mukaisesti ei-luottamuksellinen toisinto, joka varustetaan merkinnällä ”FOR INSPECTION BY INTERESTED PARTIES” (asianomaisten tarkasteltavaksi).

Komission yhteystiedot:

European Commission Directorate General for Trade Directorate B Office: J-79 — 5/16 B-1049 Brussels Faksi (32 2) 295 65 05

7. Yhteistyöstä kieltäytyminen

Jos asianomainen osapuoli kieltäytyy antamasta tarvittavia tietoja, ei toimita niitä määräajassa tai huomattavasti vaikeuttaa tutkimusta, päätelmät — olivatpa ne sitten myönteisiä tai kielteisiä — voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos osapuolet, joille vapautus on myönnetty tai jotka ovat tutkimuksen kohteena, eivät toimita 4 kohdan a alakohdan i alakohdan ja tarvittaessa 5 kohdan a alakohdan i alakohdan mukaisia tietoja asetetussa määräajassa, niihin voidaan soveltaa 20. tammikuuta 1997 annetun komission asetuksen (EY) N:o 88/97 (9) 10 artiklan vapautuksen peruuttamista koskevia säännöksiä ja saman asetuksen 7 artiklan 4 kohdan säännöksiä.

Jos asianomaisen osapuolen todetaan toimittaneen vääriä tai harhaanjohtavia tietoja, niitä ei oteta huomioon ja niiden sijasta voidaan käyttää käytettävissä olevia tietoja perusasetuksen 18 artiklan mukaisesti. Jos asianomainen osapuoli ei toimi yhteistyössä tai toimii vain osittain yhteistyössä ja tämän vuoksi käytetään käytettävissä olevia tietoja, lopputulos saattaa olla osapuolen kannalta epäedullisempi kuin siinä tapauksessa, että se olisi toiminut yhteistyössä.

8. Tutkimuksen aikataulu

Tutkimus saatetaan päätökseen perusasetuksen 11 artiklan 5 kohdan mukaisesti 15 kuukauden kuluessa tämän ilmoituksen julkaisemisesta Euroopan unionin virallisessa lehdessä.

(1) EYVL L 56, 6.3.1996, s. 1.

(2) EUVL L 340, 23.12.2005, s. 17.

(3) EYVL L 228, 9.9.1993, s. 1.

(4) EYVL L 175, 14.7.2000, s. 39. Asetus sellaisena kuin se on muutettuna neuvoston asetuksella (EY) N:o 1095/2005 (EUVL L 183, 14.7.2005, s. 1).

(5) EYVL L 16, 18.1.1997, s. 55.

(6) Kaikkien osapuolten, joille on myönnetty vapautus 20. tammikuuta 1997 annetun komission asetuksen (EY) N:o 88/97 (EYVL L 17, 21.1.1997, s.17) mukaisesti, sekä saman asetuksen mukaisesti tutkimuksen kohteena olevien osapuolten on toimitettava kyseiset tiedot.

(7) Etuyhteydessä olevan yrityksen käsitettä selvitetään tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa.

(8) Tämä tarkoittaa, että asiakirja on tarkoitettu ainoastaan sisäiseen käyttöön. Se on suojattu Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan nojalla. Se on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellinen asiakirja.

(9) EYVL L 17, 21.1.1997, s. 17.